
I Ossificatio  processus  est  pathologicus,  in  omnibus  fere 
corporis  organis  obvius,  cujus  quidem  frequentia  in  di- 
versis telis  tantopere  variatur,  ut  rarissime  in  hac,  in 
illa  frequenter  observetur:  cujus  rei  causa  nonnulli  eam 
normalem  naturae  processum  rationibus  certis  advenien- 
tibus defendere  volunt.  Rarius  ossificationem  reperimus 
in  substantia  nervea,  tunicis  mucosis,  cute,  tunicis  sero- 
sis; sed  tamen  inveniuntur  interdum  permagnae  pleurae 
et  arachnoideae  partes  in  os  mutatae.  Ex  organis  glan- 
dulosis plerumque  conditionem  osseam  acquirunt  glandu- 
lae lymphaticae,  imprimis  bronchiales  et  meseraicae.  In 
pulmonibus  libenter  tubercula  a natura  sanantur  mutando 
in  substantiam  osseam,  sed  in  his  etram  concrementa 
nulla  tuberculosi  praecedente  adesse  possunt.  Musculi 
voluntarii  rarissime  materiam  calcariam  continent,  exce- 
pto deltoide,  in  quo  apud  milites  nonnunquam  massa  os- 
sea exstat ; at  in  cordis  substantia  musculosa  frequentius 
ossificationem  anatomici  observabant,  praecipue  quidem 
ui  valvulis,  nam  valvulae  semilunares  non  rarius  arteriis 
degeneratonem  osseam  ostendunt.  Exempla  frequentis- 
sitna  cartilagines  praebent  (e,  g.  cartilagines  laryngis.) 

Itidem  tunicae  fibrosae  (e.  g.  processus  falciformis  durae- 
matris),  uterus,  ovaria,  prae  omnibus  vero  aliis  arteriae,, 
quarum  incrustatio  apud  senes  morbus  est  frequentissi— 
mus.  Animalia  quoque  ossificatione  non  carent,  sicut  in 
corde  cervorum  saepe  invenitur,  sed  tamen  rarius  vide- 
tur quam  in  hominum  arteriis  aliisque  organis.  Frequen- 
tiam ossificationis  arteriarum  chemica  sanguinis  condi- 
tione, quae  iis  sit  propria,  explicandam  esse  inulti  volunt.. 
At  obliviscuntur,  in  art.  pulmonali  incrustationes  calca- 
rias, sanguinem  arteriosissimum  ducente,  rarissimas  esse. 
Singularum  arteriarum  ossificatio  pari  frequentia  fruitur, 
quod  Lobstein  permultis  illustravit  observationibus.. 
Consentiunt  omnes,  magnas  arterias  et  ante  omnes  alias» 
aortam  creberrime  massis  terrenis  incrustari,  quae  aut  perr 
totam  arteriam,  quod  rarius  est,  aut  singulis  locis,  depo- 
nuntur. J.  F.  Meckel  ossificationem  aortae  senectute 
normalem-tunicarum  mutationem  esse  censet,  quum,  secun- 
dum B ai  Ilie,  saepius  eveniat,  ut  apud  homines  sexaginta. 
annos  natos  reperiatur  quam  ut  non  reperiatur,  et  Bicbati 
eam  septies  in  decem  viris  post  hanc  aetatem  adesse  confir- 
met. Deinde  sequuntur  art.  innominata,  carotidum  origo, 
majores  rami  carotidis  externae  et  subclaviae,  art.  thy- 
reoideae, maxillares  externae  et  internae,  linguales,  tem- 
porales, occipitales,  vertebrales,  cervicales  profundae  et 
superficiales,  quarum  omnium  ossificatio  frequens  no- 
minari potest.  Rariores  sunt  incrustationes  in  carotide 
interna,  excepto  hoc  loco,  quo  se  per  basin  cranii  si- 
nuans, curvaturas  facit.  Morgagni  puncta  vidit  ossea 
in  Art.  basilari,  aliisque  cerebri  arteris.  Lobstein  nun- 
quam vrdit  degenerationem  osseam  in  art.  caronaria  ven- 
triculi, hepatica  earumque  ramis;  saepe  autem  in  art. 

splenica,  mutata  in  canalem  osseum,  cujus  rami  eodem 
modo  indurati  in  pulpam  splenis  penetravere.  Art.  in- 
testinales nunquam  substantia  ossea  degeneratas  animad- 
vertit, nisi  ramos  ineseraicae  infer.  Puncta  ossea  autem 
saepissime  ei  obferebant  art.  renales  et  spermaticae  utrius- 
que  sexus;  interdum  in  tumulos  mutatae  erant  osseos  il- 
lis locis,  ubi  cum  venis  renalibus  plexum  formant  sper- 
maticum internum.  Arterias  uterinas  usque  ad  subtilissi- 
mas ramificationes  ossificari,  notum  est,  eodemqtie  modo 
arteriae  musculares  laminis  osseis  non  carent.  Andral 
primum  aortam  ab  ossificatione  occupari  dicit,  deinde 
art.  coronarias  cordis,  cerebri  et  splenis;  rariorem  esse 
art.  hepaticae,  coronariae  ventriculi.  Haller  unus  ossi- 
ficationem majorum  ramorum  art.  hypogastricae  descri- 
psit. Rarius  arterias  parvas  quam  magnas,  arterias  ex- 
tremitatum superiorum  rarius  quam  inferiorum,  arterias 
adeo  tractus  intestinalis  atque  hepatis  fortasse  nunquam 
incrustari,  Otto  asserit,  cujus  in  sententiam  Lobstein 
discedit.  Secundum  Hope  ossificatio  potissimum  in  aorta 
descendente  sedem  habet.  Causam  ossificationis  art. 
thyreoideae  frequentis  Lobstein  in  eo  quaerit,  quod  mul- 
tas format  curvaturas,  priusquam  in  glandulam  intrat. 
Semper  enim  cernitur,  illos  locos  laminis  osseis  conve- 
nire, ubi  arteriae  arcus  formant,  cursumque  habent  si- 
nuosum, ut  jam  supra  dixi  de  carotide  interna.  Arte- 
riarum parietes,  qui  magno  sanguinis  impetu  extenduntur, 
persaepe  quasi  praesidio  depositam  massam  calcariam 
continent,  e.  g.  arcus  aortae,  cujus  paries  superior  totam 
sanguinis  vim,  qua  e ventriculo  sinistro  effunditur,  acci- 
pit. Pari  modo  cerebri  arteriae,  tela  cellulosa  carentes 
et  per  massam  mollem  medullarem  currentes,  sanguinis 

pressu  facile  dilatantur,  eademque  de  causa  saepissime 
in  tunicis  os  deponitur.  Unde  sequitur,  omnes  arterias 
processui  ossificationis  subjectas  esse,  et  Hope  narrat, 
se  in  nosocomio  Ilotel  Dieu  cadaver  vidisse,  cujus  ma- 
gnae arteriae  a corde  usque  ad  malleolos  in  tubulos  ri- 
gidos mutatae  fuerint.  Ejusmodi  casus  nuper  in  nosoco- 
mio Cliaritatis  observati  sunt  apud  homines  marasmo 
senili  mortuos.  Fallopia  describit  arterias  senis  cujus- 
dam  osseas,  cujus  lateris  dextri  arteriae  normales  fue- 
runt, aliis  osse  rigentibus.  Cui  dispositioni  ossificandi 
communi  art.  pulmonalis  non  exposita  videtur,  id  quod 
Bichat  eo  explicare  conatur,  quod  venis  sit  similis; 
nec  vero  recordatus  est,  etiam  in  venis  concrementa  cal- 
caria inveniri.  Secundum  Otto  rarissime  quidem  ossi- 
ficationis exempla  arteria  pulmonalis  praebet,  sed  apud 
cyanosi  laborantes  in  valvulis  ejus  substantia  cartilaginosa 
et  calcaria  phosphorica  haud  raro  deponitur;  cujusmodi 
alia  quoque  exempla  Otto  describit.  An  tenuissimi  ar- 
teriarum ramuli,  qui  in  rete  vasorum  capillarium  intrant, 
ossificationi  exponautur,  ex  observationibus  nondum 
constat. 

Nemo  negabit,  plurima  ossificationis  exempla  sene- 
ctute videri,  sed  tamen,  etsi  raro,  juvenili  'quoque  aetate 
a multis  anatomicis  reperiebantur.  Lobstein  casus  mi- 
rabiles  profert:  infantem  quindecim  menses  natum,  cui 
art.  temporalis  in  substantiam  osseam  commutata 
erat,  aetate  annorum  trium  aortam  massa  ossea  rigi- 
dam. Apud  homines  annos  octo,  octodecim,  vigiuti  qua- 
tuor  natos  arterias  calcariam  phosphoricam  continuisse. 
Commemorat  completam  ossificationem  art.  meseraicae 
superioris  aetate  triginta  annorum.  Eandem  vero  ante 

annum  quinquagesimum  existere  raram,  quo  praeterito 
saepius  observetur.  Hope  annum  sexagesimum  initium 
nominat.  Ab  anno  quinquagesimo  usque  ad  septuagesi- 
mum frequentia  ossificationis  augetur  j sed  aetate  octo- 
ginta vel  nonaginta  annorum  non  est  crebrior,  quam  in- 
tra annos  sexaginta  et  septuaginta.  Persaepe  in  cadave- 
ribus hominum  centum  annorum  nihil  observatum  est, 
quod  abnorme  fuerit.  Valvulae  autem  cordis  atque  aor- 
tae non  raro  aetate  etiam  juvenili  concretiones  osseas 
habent,  et  in  regionibus  quibusdam,  e.  g.  in  Alsatia  ar- 
teriarum ossificatio  (non  minus  uteri,  glandulae  thyreoi- 
deae) aetate  triginta  annorum  frequentior  est.  J.  F. 
Meckel  censet,  homines  juveniles  quidem  sed  infirmos 
et  debiles,  qui  non  aetate  sed  viribus  senescant,  praedis- 
positionem  quandam  incrustationes  formandi  habere. 
Baillie  aortae  ossificationem  apud  senes  saepius  repe- 
riri  quam  non  adesse  putat ; Coo  pero  placuit,  eam  apud 
senes  esse  normalem,  morbosam  autem  nisi  juvenili  ae- 
tate non  esse,  quum  apud  homiues  minoris  aetatis  fun- 
ctiones systematis  vasorum  incrustationibus  turbentur. 
Contra  hoc  dictum  opponi  potest,  frequentem  morbum  non 
esse  statum  naturalem  sed  morbum,  licet  quidem  non 
semper  aegrotum  molestiis  oneret.  Quamvis  autem  os- 
sificatio tam  lente  progrediatur,  ut  per  longum  tempus 
ab  aegroto  non  percipiatur,  tamen  negari  non  potest, 
istam  functiones  systematis  arteriarum,  circulationem  tur- 
bare. Consentiunt  multi  scriptores , eandem  pectoris  an- 
ginam, encephalomalaciam , apoplexiam,  aneurysmata, 
gangraenam  sequi,  praetermissis  aliis  conditionibus  mor- 
bosis, quae  in  parietibus  arteriarum  earumque  lumine  ef- 
fici possunt.  Quo  propinquior  ossificatio  cordi  sit,  eo 

magis  eam  obnoxiam  esse  dicunt.  Secundum  II ope  de- 
positio calcariae  phosphoricae  apud  senes  eam  ob  causam 
saepius  invenitur,  quod  hac  aetate,  ut  aliorum  organo- 
rum, ita  arteriarum  tunicae  vasorum  activitate  diminuta 
partem  elasticitatis  ac  cohaerentiae  amittunt,  qua  egens 
conamina  natura  ostendit,  rigidis  massis  contra  sanguinis 
impulsum  parietes  vasorum  tuendi,  quod  propositum  plus 
minusve  adsequitur.  Arteriae  comparari  possunt  ossibus, 
quorum  partes  organicae  deducuntur,  dum  largior  depo- 
nitur calcaria  phosphorica.  Quantopere  mores  vitaeque 
ratio  constituant  ossificationem , ex  eo  animadvertitur, 
quod  apud  Britannos,  qui  carnivoris  adscribendi  sunt, 
crebrius  cernitur,  itidemque  in  Gallia.  Otto  vini  spiri- 
tuosorumque  usum  causam  dicit.  Regiones  illae  etiam 
lithiasi  favent.  In  Silesia  rara,  in  India  occidentali  ra- 
rissima esse  fertur.  Potatores  et  voraces  ossificatione 
saepenumero  utnntur.  Etiam  apud  mares  frequentior 
quam  apud  feminas  esse  videtur,  ita  ut  in  proportione  7 
vel  8 ad  5 inveniatur;  eo  quidem,  quod  illi  vitam  de- 
gunt molestiorem,  circulatio  sauguinis  in  his  vino  et  spi- 
rituosis  sumtis  magis  excitatur.  Num  ossificatio  sexu 
constituatur,  nec  ne,  id  Lobstein  decernere  non  vult. 
J.  F.  Meckel  eo  frequentiam  ejus  apud  mares  explicat, 
quod  sanguis  eorum  oxygenio  abundet,  sed  tamen  id  suf- 
ficere negat,  quippe  quum  uteri  degeneratio  ossea  apud 
foeminas  tam  saepe  in  oculos  cadat,  quo  frequentia  ossi- 
ficationis arteriarum  apud  mares  facile  devincatur.  Se- 
cundum Otto  etiam  praedispositio  hereditaria  probanda 
est.  — 


11 


II. 

Parietes  arteriarum,  ut  notissimum,  ex  tribus  tunicis 
cohaerentibus,  e tunica  interna  seu  vasorum  communis  s. 
serosa,  e media  s.  elastica  s.  fibrosa  s.  musculari,1  ex 
externa  s.  cellulosa  constant.  Permulti  auctores  conve- 
niunt, sedem  ossificationis  inter  internam  esse  et  mediam 
tunicam,  siquidem  secundum  nonnullos  fibrosa  ipsa  in  os 
mutatur,  eundem  processum  in  aliis  telis  fibrosis,  e.  g. 
in  dura  matre  proferentes.  Testa  adeo  saepius  inter 
tunicam  externam  et  muscularem  eam  se  invenisse  ait, 
et  Berard,  Guthrie,  Hodgson  opinionem  tunicam 
internam  ossificari  defendunt.  Quibus  Hope  repugnat 
judicans,  incrustationes  aortae  non  ab  interna,  sed  aut  a 
fibrosa  aut  ab  tenui  tela  cellulosa  inter  illas  sita  origi- 
nem ducere  (quum  quidem  telam  hanc  cellulosam  alii 
existere  negent).  Tunicam  internam  a concretionibus,  et 
jam  latius  progressis,  interdum  decorticari  posse.  Equi- 
dem facile  tunicam  et  internam  et  mediam  a laminis  os- 
seis, in  aorta  vitulae  sitis,  disjungere  potui.  Secundum 
Lobstein  incrustationes  osseae,  seu  matrix  earum,  sem- 
per  locum  inter  istas  tunicas  occupant,  sed  minus  obser- 
vatum et  a Bichat  falso  negatum  esse  putat,  tunicam 
internam  dirui  quandoque  atque  ita  deteri,  ut  sanguis  os 
ipsum  lambat.  Andral  quoque  et  L a en  nec  de  hac 
re  loquuntur  atque  J.  F.  Meckel  observavit,  non  raro 
tunicam  internam  semper  incrustatione  plane  deesse,  ut 
massam  osseam  sanguis  tangat,  quod  ruptura  arteriae 
hoc  loco  minus  obsequiosae,  marginum  laminarum  inae- 
qualitate et  obliteratione  vasorum  nutrientium  explicare 
vult,  huic  processui  adhaerentiam  tunicae  internae  adhuc 

integrae  laxatn,  aut  ab  osse  sublatam  comparans.  Mem- 
brana hoc  loco  mortificatur,  retrahitur  versus  periphe- 
riam  laminae  osseae,  ita  ut  saepe  dependeat  in  lumen 
arteriae  pannosa.  Quo  in  casu  Lobstein  semper  co- 
lorem laminae  a tunica  interna  nudae  flavum  vidit.  Hope 
observavit,  quamvis  crescentibus  squamis  aut  acinis  osseis 
aspera  superficies  membranam  internam  resorbeat  eamque 

exponat  sanguini,  tamen  hanc  membranam  deletioni  diu 

/ r 

resistere. 

Secundum  Andral  tunica  fibrosa  induratur,  cartila- 
ginea fit  et  cartilagines  in  anuulos  osseos  mutantur,  quos 
in  aorta  raro,  saepe  in  ramis  ejus  semelque  tam  latos  vi- 
dit in  arteria  crurali,  ut  plane  tracheae  avium  comparari 
potuerit.  Ab  hac  ossificatione  tunicae  elasticae  dignoscit 
depositionem  substantiae  calcariae  in  parietibus  arteriarum, 
quo  actu  neque  in  media  neque  in  interna  membrana, 
sed  inter  utramque  ossificationis  producta  deponuntur, 
quae  massa  atheromatosa,  de  qua  infra  sermo  erit,  for- 
mari videntur.  Otto  sententiam  pronunciat,  primum 
quidem  ossificationem  semper  inter  tunicam  serosam 
et  fibrosam  sitam  esse,  sed  sensim  crassiorem  pre- 
mendo et  irritando  haud  raro  utramque  tunicam  di- 
ruere, ita  ut  sanguine  laminae  alluantur.  Tenerrimum 
telae  cellulosae  stratum  inter  utramque  esse  putat,  ossifi- 
cationis stroma,  per  quod  multa  vasa  sanguifera  sese 
spargunt.  Crescentibus  lamellis  osseis  fibrae  tunicae  me- 
diae massa  ossea,  quae  ex  acinis  plerumque  parvis  aut 
fibris  transversis  constat,  premuntur,  distrahuntur,  deni- 
que omnino  tabescunt,  sed  nunquam  istae,  secundum 
Otto,  sicut  aliae  fibrae  musculares,  in  os  mutantur.  Te- 
lam nempe  tunicae  fibrosae  telamque  muscularem  pares 

ducit.  Etiam  tunica  arteriarum  externa  eodem  modo  ta- 
bescere potest.  Itaque  ossificatio  non  est  substantiae  mu- 
tatio, sed  depositio  massae  osseae  in  alia  .substantia.  J. 
F.  Meckel  in  eo  quidem  sententiam  illam  secutus  est, 
quod  frequentiorein  ossificationis  speciem  depositionem 
producti  morbosi  habet,  sed  tamen,  etsi  rariorem,  adesse 
mutationem  in  substantiam  osseam  dicit,  imprimis  in  tela 
fibrosa.  Tunicam  internam  J.  F.  MeckeF  plerumque, 
etiam  apud  magnas  altasque  intumescentias , in  quibus 
deponitur  calcaria  phosphorica,  normalem,  sed  firmiorem 
quam  in  aliis  locis  et  tunicae  fibrosae  affixam  invenit. 
Quae  conjunctio  si  solida  disjungi  non  potest,  tunica 
interna  densa  videtur,  flavescens,  nec  pellucida.  Idem 
Meckel,  si  laminae  osseae  permagnae  erant,  fibrosam 
hoc  loco  exstinctam  observabat. 

Fibrae  circulares  tunicae  mediae  saepe  superficiei 
externae  concrementi,  si  magnum  est,  impressae  sunt. 
Laennec  laminis  late  extensis  nomen  dedit  tunicae  os- 
seo-petrosae,  et  incrementum  eorum  fit,  ut  dicit,  intus- 
susceptione  vel  nutritione.  Cartilagines,  quae  sedem  in 
pariete  arteriarum  habentes  osseam  adipiscuntur  conditio- 
nem, tunicam  internam  occupare,  Bichat  arbitratur,  qui 
duos  ossificationis  gradus  describit.  In  primo  rugae  lo- 
cique iniqui  animadvertuntur  in  tunica  interna;  in  altero 
nuclei  ossei  formantur,  quibus  ossificatio  incipit,  sensim 
sensimque  formam  macularum  adsequentes.  Membrana, 
quae  eos  circumdat,  inter  se  Conjunguntur.  Sunt  quidem 

laminae  tenues,  sed  latae,  arteriisque  satis  moveri  con- 
cedunt. 

Extensio  massae  osseae,  quam  in  arteriis  reperimus, 
permultum  variatur.  Saepe,  imprimis  initio,  e parvis 

massis  osseis  constat,  substantia  cartilaginea  circumdatis, 
vel  e pulvere  crystallino  inter  tunicas  deposito;  acinis 
similis  est,  ^liisque  in  casibus  magnitudine  lentis,  longitu- 
dine pollicis  vel  totius  arteriae  reperitur.  Parvi  illi  acini  ; 
aut  maculae  irregulares  saepe  in  superficie  interna  viden- 
tur, aut  parietes  multis,  duris,  mobilibus,  parvis  ossibus; 
occupantur,  quae  inter  se  articulantur.  Arteriarum  in-, 
crustationes  mutua  utuntur  crassitudine,  ita  ut  non  solum  i 
laminae,  squamae,  verum  etiam  massae  eminentes,  tophi  i 
formentur,  quae  sicut  petrae  et  saxa  in  lumen  arteriae1 
intrant  sanguinisque  circulationem  impediunt.  Laennec 
figuram  incrustationum  irregulariter  complanatam  esse,  et; 
quum  crassitudo  earum  inaequalis  sit,  partes  eminentes 
omnino  magis  ad  latus  extrrnum  quam  ad  internum  spe-- 
ctantes  inveniri  dicit.  Interdum  ossificatio  tam  tenuis  est, 
ut  facile  concidi  et  frangi  possit,  et  per  ligaturam  sicut  i 
testa  ovi  contundatur.  Plerumque  planae  sunt  incrustatio-- 
nes,  sed  etiam  asperae  et  tumulosae,  marginibus  ovatis; 
vel  insectis  et  acutis  inveniuntur.  Parvae  laminae  saepe 
fruuntur  marginibus  paulum  eminentibus,  ita  ut  in  centro 
fovea  lata  formetur,  quae  lamini  arteriae  advertitur;  la- 
tius extensae  magis  minusve  formae  arteriarum  tubulosae 
adpropinquant.  Crebro,  praecipue  his  locis,  ubi  ramos; 
arteriae  emittunt,  deposita  ossea  sine  forma  regulari  et; 
multipliciter  inflexa  observantur;  formantque  interdum  tu- 
bulos longos  seu  cylindros  osseos  completos,  rariores- 
quidem  laminis  et  squamis  calcariis,  sed  tamen  exempla; 

feruntur  totius  fere  systematis  arteriarum  in  cylindros- 

/ 

mutati. 

Quod  ad  colorem  incrustationis  arteriarum  pertinet, 
Lobstein  majores  vel  minores  laminas  albescentes,  sub- 

flavas,  interdum  citrin^s  vidit,  et  Mala  carne  primo 
tempore  friabiles  et  subflavas,  tum  duras  et  flavas,  chorio 
similes,  denique  albas  et,  quod  ad  duritiem  attinet,  cal- 
cariae vel  ossibus  comparandas  invenit.  Una  cum  con- 
sistentia et  magnitudinem  et  colorem  earum  mutari  dicunt, 
minores  et  lentiformes  fieri  coeruleas,  subrubras,  majo- 
res secundum  incrementum  e rubro  candicantes,  subflavas, 
postremo  autem  albas.  Sed  J.  F.  Meckel  repugnat,  se 
minima  concrementa  in  arteriis  saepe  plane  ossea,  maxima 
autem  adhuc  in  stadio  primo  versantia  invenisse  asseve- 
rans. Ossa  perfecta  semper  solida,  homogenea,  nec  me- 
dullam nec  diploen  continentia  vidit.  Semper  unum  re- 
periebat  nucleum  osseum,  nunquam  plures,  et  inter  locos 
degeneratos  tunicas  normales,  quae  quasi  partes  singulas 
laminas  inter  se  conjungunt.  Si  quidem  Otto  semel 
aortam  sic  incrustatam  observavit,  ut  corporis  flexionem 
impediret,  tamen  tubuli  ossei  in  arteriis  magnis  rarius 
videntur  quam  in  parvis,  in  illis  facilius  annuli  forman- 

i 

tur,  de  quibus  supra  sermo  fuit.  Omnes  autem  ossifica- 
tionis species  in  una  arteria  adesse  possunt,  imprimis  in 
magna,  earumque  plures  saepe  in  aorta  exstant. 

Membranae,  inter  quas  incrustationes  osseae  sitae 
sunt,  quaeque  has  conjungunt,  aut  normales  sunt  aut  va- 
ne degeneres.  Saepe  sunt  sanguine  rubrae,  injectae,  ita 
ut  vasa  vasorum  bene  cerni  possint,  quod  magnae  piasti- 
citatis  signum  est.  Degeneratio  ossea,  quum  ad  gradum 
magnum  est  progressa,  interdum  causa  est  indurationis 
(Arterioscleroseos),  elasticitatis  perditae  et  fragilitatis  non 
solum  tunicae  internae,  sed  etiam  tunicarum  omnium. 
Quod  spectat  ad  lumen  arteriae,  aut  normale  aut  arteria 
dilatata  est  (Arteriectasia) , sed  etiam  rarioribus  in  casi- 

bus  contrahitur,  quod  evenit,  si  arteria,  ubi  initium  capit 
e majore,  ab  annulo  osseo  circumdata  est.  Raro 
concretiones  tantopere  in  arteriarum  cavum  promi 
nent,  ut  id  praecludere  possint,  sanguinisque  circulatio 
tollatur  aut  impediatur.  Adeo,  quum  saepissime  incrusta- 
tiones osseae  per  rupturam  tunicae  internae  retegantur 
evenit,  ut  in  cavum  arteriae  incidant,  formentque  separa- 
tos calculos,  secundum  Portal,  in  corde  arteriisque  ob- 
vios. Hope  apud  omnes  depositiones  in  tunicis  arteria- 
rum, praesertim  apud  ossificationem  tunicam  internam 
spissatam,  nec  elasticam,  nodosam),  rugosam,  fimbriatam, 
interdum  rimosam,  squamosam  esse  ait.  Eam  saepe  re- 
sorberi, sanguinemque  praeterfluere  os  nudatum,  jam  su- 
pra dixi.  Arteriarum  dilatatio,  quae,  si  degenerant  illae, 
satis  frequens  est,  cum  elasticitate  perdita  sese  jungit; 
quum  sola  elasticitas  pressui  sanguinis  extendenti  resistat. 
Quapropter  membranam  mediam  vel  hypertrophicam  fieri; 
quo  augeatur  parietis  spissitudo,  vel  atrophicam,  quo  in 
casu  concrementa  locum  ejus  obtineant,  Andral  vult. 
Quum  incipit  degeneratio,  superficies  interna  arteriae-plus 
minus  inaequalis,  tuberosa  et  albescens  est.  Quae  intu- 
mescendae in  aorta  saepe  prominent  in  cavum  ejus  unam 
duasve  lineas,  atque,  quod  ad  eminentiam  earum  spectat^ 
aut  sensim  aut  abrupte,  quod  autem  ad  mutatam  attinet 
structuram,  semper  paullatim  in  partem  vasis  inaffectam 
subducunt.  Tunicam  internam  J.  F.  Meckel  plerumque 
normalem  invenit. 

Inter  alias  degenerationes,  quae  sedem  in  arteriarum 
tunicis  habent,  materia  atheromatosa  et  substantia  cartila- 
ginea, inter  tunicas  deposita  saepe  cum  ossificatione  so- 
ciantur. 

Materiam  atheromatosam  Lobstein  describit  flave- 
scentem, pulti  aut  pisis  colatis  similem,  inter  tunicam 
internam  mediamque  sitam  aut  in  strata  fibrosae  immis- 
sam. Ab  ea  discernitur  materia  liquida  vel  gelatinosa, 
quae  puncta  calcaria,  cartilaginea  adeoque  ossea  inter 
tunicas  sita  circumdat.  Vogel  in  iconibus  histologiae 
pathologicae  aortae  atheroma  senis  cujusdam  LXXXIV. 
.annorum  exponit,  qui  ulcere  ventriculi  defunctus  est. 
Arcus  aortae  squamulis  osseis  inter  tunicas  sitis  et  massa 
unguinosa,  liquescente,  albide  flavescente  circumfusa  in- 
crustatus erat.  Materiam  atheromatosam  microscopio 
explorans,  cognovit  e crystallis  cholestearini,  utpote  tabu- 
lis rhomboedricis,  decoloribus  constare.  Secundum  Laen- 
nec  massa  atheromatosa  gigni  solet,  si  crusta  calcaria 
e pariete  interno  arteriae  solvitur;  foveam  hoc  processu 
factam  fibrina  implet,  quae  mutatione  chemica  consisten- 
dam massae  friabilis  consequitur  et  cui  calcaria  phos- 
phorica  addita  est. 

Minime  autem,  nec  in  eadem  arteria,  producta  sub- 
stantiae osseae  ejusdem  gradus  reperiuntur,  sed  hic,  prae- 
cipue in  magnis  arteriis,  aut  intumescendam  aut  laxatio- 
nem aut  indurationem  tunicarum  animadvertimus,  illic 
massam  atheromatosam  supra  descriptam,  mixtam  calca- 
riis squamis;  alibi  cartilagiues  depositas,  aliis  ossificatio- 
nem incipientem  aut  jam  late  extensam  videmus.  Quae 
producta  omnia  sensim  lenteque  crescunt,  propius  inter 
se  accedunt,  easdem  rationes  acquirentia.  Omnino  ossi- 
ficatio non  constat  e depositis,  quae  celerrime  et  subito  i 
praecipitantur,  sed  processus  videtur,  qui  jam  diu  certis 
sanguinis  conditionibus  et  vitiis  praeparatus,  productum 

pathologicum  sensim  sensimque,  praecedente  saepissime 
alia  formatione  morbosa,  inseritur.  Itidem  depositio  cal- 
cariae phosphoricae  in  aliis  organis  telisque  fieri  potest* 
quod  jam  supra  declaravi,  frequentissima  autem  est  in 
arteriarum  tunicis,  quum  inter  vasa,  imprimis  quidem  interi 
arterias,  sanguinemque  rationibus  propinquis  reactio  quae- 
dam et  commutatio  constituatur,  primoque  sanguis  mor- 
bose mutatus  vasis  vasorum  et  tactu  directo  istas  afficere' 
possit.  Praeterea  tunica  arteriarum  interna,  serosis  mem- 
branis adscribeuda,  prae  ceteris  autem  fibrosa  ossificationi 
libenter  sesc  tradit. 

Non  solum  enim  irregulariter  et  fortuito  massa  ter- 
rena, sed  secundum  directionem  fibrarum  et  vasorum  ir.: 
eis  deponitur,  ita  ut  J.  F.  Meckel  sententiam  defendat 
in  fibrosa  telam  ipsam  in  osseam  massam  mutari,  quoc 
accurate  a depositione  inter  fibras  discernit. 

Neque  semper  elementa  concrementi  inter  tunicas  de 
integro  sternuntur,  sed  saepissime  aliarum  degenerationum 
formationes  antecedunt,  a quibus  ossificatio  egreditur: 
De  atheromate  tractavi.  Saepissime,  si  scalpello  perscin- 
dimus eos  arteriae  locos,  quos  per  oculos  jam  degenera, 
tos  et  colliculos  esse  animadvertimus,  massam  albam  inter: 
tunicas  invenimus,  quae  ab  centro  ad  peripheriam  inter 
tunicas  tumentes  evanescit.  Cujus  structura,  modo  durior 
modo  mollior,  fibrosa  esse  videtur.  In  media  parte,  s: 
quidem  magnam  crassitudinem  extensionemque  nonduir 
assecuta  est,  puncta  dura  atque  ossea  continet,  qua( 
scalpello  penetranti  impedimentum  opponunt  et  initia  sun. 
ossificationis  inde  latius  sese  extendentis.  Sunt,  et  iutei 
eos  Haller,  qui  ossificationem  per  indurationem  succ. 

.gelatinosi  oriri  putent,  qui  calcariam  phosphoricam  tenet 
liquidam.  Crebro  ossificationem  formari  in  cartilaginibus 
antea  depositis  negari  non  potest.  J.  F.  Meckel  ini- 
tium ossificationis  esse  intumescentiam  docet,  quae  alba  et 
tuberosa  altitudinis  unius  duarumve  linearum  tunicam  in- 
ternam introrsum  protrudat.  In  ea  inter  fibrosam  et  in- 
ternam cavum  formatur,  quod  latius  sese  extendit,  quo 
magis  materia  subflava  consistentiam  pultis  habente  im- 
pletur. Nonnunquam  etiam  acini  parvi  in  ista  inveniun- 
tur, Denique,  inultis  gradibus  percursis,  massa  ossea  et 
'flava  locum  liquoris  illius  occupat,  qui  ad  peripheriam 
productione  adhuc  cartilaginosa  circumdatus  est.  Quae 
cartilago  crassior  est,  ita  ut  superficies  ejus  altior  circa 
ossis  marginem  emineat,  superficies  ossea  vero  foveam 
formet.  Simul  semper  minus  cohaerere  tunicam  internam 
cum  osse  quam  cum  cartilagine,  J.  F.  Meckel  obser- 
vabat, adeoque  coliaesionem  illam  plerumque  debiliorem 
3sse  quam  cum  normali  tunica  fibrosa.  Superficies  con- 
nexa concrementorum  versus  tunicam  fibrosam  vergens 
aonnunquam  sulcis  fissa  est/  quorum  directio  decursum 
fibrarum  sequitur,  unde  liquet,  hanc  rem  proferri  eo, 
fliod  massa  illic  deposita  liquida  fuerit.  Etiam  in  inti- 
mis laminis  osseis  massa  observabatur,  quae  consistentia 
pultis  vel  mellis  utebatur.  Intumescendae  arteriarum, 
praecipue  cerebralium,  interdum  multo  molliores  sunt 
quam  tunicae  eam  cingentes,  habentque  in  superficie  in- 
•erna  impressiones  fibrarum  tunicae  mediae;  verisimile 
gitur  est,  eas  quoque  antea  liquidas  fuisse.  Quandoque 
secundum  Laennec  ossificatio  simplice  pulveris  subtilis- 
jimi  et  hurnidi,  e calcaria  phosphorica  constantis,  inter 

2* 


20 


tunicam  internam  et  mediam  depositione  produci  videtur 
sine  cartilaginum  formatione,  quae  alias  incrustationum 
basis  invenitur. 

Aliis  in  casibus  nec  cartilago  praeformata  nec  pulvh 
ille  animadvertitur,  sed  squamae  et  lamellae  terrenae  ir; 
massa  caseosa  vel  melicerosa  haerent.  Lobstein  ir 
cartilaginibus  arteriarum  unum  ossificationis  punctum  s< 
vidisse  dicit,*  plura  secundum  J.  F.  Meckel  in  iis  esst 
possunt.  Otto  opponit,  nucleos  osseos  in  cartilaginibu: 
praeformatis  satis  raro  observari.  Quarum  cartilaginum 
consistentia  multo  mollior  est,  quam  naturalium,  etiam 
in  conditionem  osseam  transeunt,  quin  illarum  firmitatem 
accipiant. 

Persaepe  cartilaginem  incidentes  nihil  concrementi  vi 
demus,  quamvis  sub  ea  calcaria  phospliorica  in  form 
pulveris  deposita  sit.  Bichat  statum  cartilagineum  ar 
bitratur  nunquam  non  antecedere  huic  arteriarum  ossifi 
cationi,  quae  jam  aetate  virili  superveniat,  quum  concre 
menta  apud  senes  nihil  sint,  nisi  praeternaturalia  deposit 
massae  calcariae. 

Ab  ossibus  naturalibus  re  ipsa  valde  diversa  ess: 
producta  ossificationis,  Hodgson  putat,  quum  raro  ea 
dem  aetate  appareant  nec  semper  iis  formatio  cartilagi 
num  antecedat,  quod  semper  sit  Lin  ossificatione  normali 
nec  ostendant  structuram  ossium  fibrosam,  quia  mass 
calcaria  in  tela  primitiva  non  distribuatur,  sed  d( 
eponatur  sub  forma  crystallisationis  irregularis,  quam 
quam  homogeneae,  in  cujus  structura  dispositio  pect 
liaris  possit  cognosci.  Quam  eandem  sententiam  Be 
rard  et  Hope  sequuntur.  Hic  <luas  species  ossificatic 

nis  inter  se  discrepantes  perhibet,  prout  ea  in  tela  cellu- 
losa’, aut  in  tela  fibrosa  et  cartilaginosa  sedem  teneat. 
Degenerationem  osseam  telae  cellulosae  e substantia  fere 
. tantum  calcaria  constare,  aut  hanc  magnopere  materiae 
animali  praevalere,  inesseque  ei,  ut  calculis  vesicalibus  et 
; renalibus,  nec  vitalitatem  neque  organisationem.  Contra 
;in  tela  fibrosa  et  in  cartilaginibus  massas  osseas  formari, 
quae  nunquam  quidem  facie  externa  aut  structura  ossis 
i normalis  utantur,  sed  tamen  magna  parte  materiae  ani- 
malis, quae  cum  iis  conjuncta  sit,  certo  vitalitatis  gradu 
Ifruantur.  Hope  concrementa  calcaria  ab  ossibus  valde 
diversa  esse  vult,  atque  ipsa  illa,  quae  depositione  calca- 
iriae  phosphoricae  in  cartilaginibus  formentur,  propria 
ossium  structura  carere  dicit. 

Apud  longe  majorem  partem  autem  massa  terrena 
fundo  cartilagineo  eget,  ac  sub  forma  crustae  irregularis, 
homogeneae,  aut  crystallisationis  sine  textura  certa  et 
sine  vitalitate  deponitur.  Secundum  Lobstein  tela  in 
crustationum  summa  est  spissitudine  nec  structuram  fibro- 
sam praebet,  ita  ut  corticali  ossium  substantiae  quidem 
conveniat,  sed  mollior  sit  atque  siccior.  Koberwein 
censet,  symptomata  varia  materiae  calcariae  contra  natu- 
ram depositae  a textura  partium  pendere,  in  quibus  ex- 
stat, eoque  argumenta  supra  ab  Hodgson  relata  aliorum 
sententiam,  ex  qua  sunt  ossa  vera,  refutare  non  posse. 
Itidem  Andral  definite  formationem  calcariam  et  osseam 
discernit  et  Laennec  incrustationes  aortae  imperfectas, 
perfectas  et  ossificationes  lapideas.  Vogel  in  iconibus 
histologiae  pathologicae  casum  describit,  ubi  squamae  os- 
seae una  cum  atheromate  aderant,  quas  osseas  nominat 

propter  duritiem.  Microscopio  exploratae  ne  vestigiun 
quidem  corpusculorum  ossium  praestabant,  atque  e massi:. 
granulosis,  semipellucidis,  crystallinis  constare  videbantur 
Acido  nitrico  addito,  ait  Vogel,  squamulae  undique  efi 
fervescendo  bullulas  aereas  celerrime  ediderunt,  deniqm 
prorsus  solutae  sunt;  quo  facto  ne  ullum  quidem  ossi / 
cartilaginisve  corpusculum  vidimus;  quin  nihil  omnint 
alieni  observavimus  fibris  normalibus  telae  elasticae  inter 
positum.  Ex  quibus  omnibus  sequitur,  concrementa  illi 
non  osseam  substantiam  morbo  genitam,  sed  salia  calca 
ria  concretione  tunicam  mediam  incrustantia  fuisse.  Vai 
i Heckeren  contra  invenit,  concrementum  aortae  se  eo 
dem  modo  in  acido  nitrico  gessisse,  ut  pars  ossis  nori 
malis  ejusdem  magnitudinis.  Facile  enim  solvebatur 
quum  paulum  calcariae  contineret  phosphoricae,  nec  ma 
gnae  spissitudinis  esset,  relicta  massa  gelatinosa  ab  acid( 
intacta.  Quae  minor  pars  calcariae  secundum  Mecke 
cunctis  formationibus  ossium  praeternaturalibus  proprii 
est;  ossa  quoque  pullorum  et  piscium,  ergo  minus  orga 
nicorum,  minorem  calcariae  partem  continere. 

Pena  da  haec  producta  non  vera  ossa,  sed  concre- 
tiones falsas  et  inorganicas,  con cretio ns  pseudo-os- 
soses  dicit,  quippe  quum  minime,  quod  ad  structuram 
eorum  pertineat,  ossibus  similia  habeant,  nec  componan 
tur  e fibris  cellulisque  parallelis,  ac  sine  superficie  piant 
et  densa,  inorganica  et  irregularia  sint.  Ratione  elemen 
torum  ob  ossibus  veris  concretiones  osseae  eo  discrepant 
quod  acido  muriatico  paulo  post  nihil  relinquentes  dis- 
solvuntur, et  in  olla  papiniana  nihil  restat  nisi  masst 
molliSj  inorganica,  quae  minimum  glutinis  atque  terrena-. 

rruin  partium  continet.  Quae  omnia  nihil  amplius  valere 
'Meckel  dicit,  quam,  ossa  fortuito  orta  ossibus  normali- 
bus omni  modo  similia  esse  non  solere.  Potius  compa- 
randa sunt  ossibus,  quae  pro  ossibus  antiquis,  dirutis 
formantur  semperque  implaniora,  asperiora,  densiora  pri- 
migeniis sunt.  Verum  tamen  omnes  incrustationes  mor- 
bosae structuram  illam  solidam  fibris  et  cellulis  egentem 
non  habent.  Morgagni  et  durae  matris  et  arteriarum 
in  concrementis  fibrosam  structuram  observavit.  Ossifi- 
catio abnormis  interdum  a normali  eo  differre  dicitur, 
quod  illa  quidem  chemica  elementa  ossi  necessaria  conti- 
net, sed  formam  ossis  minime  profert.  Adeo  liquida  in 
arteriis  calcaria  phosphorica  invenitur.  Secundum  Ber- 
zelium  in  partibus  centum  ossium  normalium  sunt: 
Calcariae  phosphor.  51.04 

Calcar,  carbon.  11.30 

Fluorcalcii  2.00 

Magnesiae  phosphor.  1.16 

Natri  et  Natr.  muriat.  1.20 

66.7  part.  terrenae. 

Cartilaginum  et  aquae  32.17 

Vasorum  1.13 

33.3  partes  ani- 
males. 

Secundum  Brande  arteriarum  incrustationes  in  par- 
tibus centum  habent: 

Calcariae  phosphor.  65.5 

Substantiae  animal.  34.5 

“i  oo.o 

Itaque  substantiae  terrenae  et  animalis  eadem  fere 

copia  est  in  ossibus  veris  et  incrustationibus  arteriarum, 
sed  elementa  ipsa  divergunt,  quippe  in  illis  magna  pars 
calcariae  carbonicae  etc.  inest,  quae  his  deest.  Propor- 
tio autem  relativa  substantiae  terrenae  et  animalis,  ut 
manifestum  est,  quod  dispositionem  attinet  plus  minusve 
progressam,  diversa  sit  necesse  est.  Hope  multis  in: 
casibus  proportionem  partium  animalium  valde  minorem 
observabat.  Lassaigne  etiam  calcariam  carbonicam 
invenit  et  in  centum  partibus: 

Materiae  animalis  50.0 

Calcariae  phosphoricae  47.6 

Calcariae  carbonicae  2.0 

Calcariae  sulpliuricae  0.4 

foao 

Substantia  spongiosa  et  medulla  ossium  in  ossifica^ 
tione  non  sunt  observatae,  siquidem  concrementa  masss 
molliore  aut  liquida  raro  repleta  animadverti  dicuntur; 
Semel  Morgagni  in  osse  in  substantia  uteri  formate 
corticem  firmum  vidit,  qui  diploen  circumdedit,  qua  ar- 
teriarum incrustationes  certe  carent.  Sernper  autem  se 
, eundum  J.  F.  Meckel  ossificatio  morbosa  easdem  pe 
riodos  percurrit,  quae  formationem  ossium  normaliun 
comitantur.  Primum  gelatinosam  massam  adesse  dicit, 
quae  deinde  cartilaginea  facta,  denique  in  Osseam  mute 
tur.  Joa.  Mulier  eandem  formationem  ostendere  sta^ 
tuit  ossificationem  fortuito  ortam , sicut  cernatur  in  nor- 
mali, quia  corpuscula  ossea,  radios  osseos  emittentia,  con- 
tineat. 

lll. 

Quum  et  J.  F.  Meckel  causas  ossificationis  arte- 
riarum difficulter  explorari  posse  affirmet,  et  Laennec 
confiteatur,  processum,  quo  in  organismo  ossificatio  aut 
degeneratio  carcinomatosa  producatur,  nos  nescire,  eun- 
dem autem  a processu  suppurationis  et  inflammationis 
, valde  recedere:  eorum  sententiis  una  cum  aliorum  hypo- 
thesium  de  causis  ossificationis  multitudine  declaratur, 
quantopere  haec  res  incerta  sit.  Aut  ariditate  vasorum 
nutrientium,  aut  frictione,  cui  arteriarum  tunicae  expo- 
nantur, harum  ossificatio  explicatur;  alii  propriam  incli- 
nationem ad  ossificationem  ponunt;  alii,  inter  quos  Laen- 
nec, tunicam  internam  periosteo  comparant.  Multi  opi- 
nioni isti  favent,  quae  incrustationes  producta  inflamma- 
tionis esse  defendit,  et  Spangenberg,  qui  in  universum 
omnes  fere  morbos  ex  inflammatione  exortos  putat,  et 
ossificationem  fructum  arteriarum  nutritiarum  eodem  modo 
habet,  quo  callus  fracturae  ossium  reti  periostei  magis 
evoluto  exoriatur.  Sententia  fere  eadem  Kreysigio 
accidet,  quamquam  ossificationes  abnormes  in  partibus 
quoque  existere  posse  concedit,  quarum  vita  valde  debi- 
litata sit,  aut  quae  productione  libera  (e.  g.  steatomati- 
bus) ab  aliis  partibus  separatae  sint.  Bertin  et  B ou il- 
la ud  quoque  degenerationem  illam  sequelam  ducunt  se- 
cretionis morbosae  inflammatione  adductae,  in  superficie 
tunicae  internae  vel  in  tela  cellulosa,  tunicam  internam 
cum  media  conjungente,  pari  modo,  ut  inflammatio  arach- 
noideae exsudatione  materiam  similem  inter  hanc  et  piam 
matrem  vel  in  tela  illius  ipsa  efficiat.  Qui  auctores,  nui- 

laui  arteriarum  degenerationis  causam  nisi  inflammationem 
probantes,  commutationes  quoque,  quas  exitus  inflamma, 
tionis  simplicis  normales  habere  non  possunt,  eo  expli- 
care student  quod  inflammationes  specificas  fingunt.  Sic 
kreysig  depositionem  calcariae  sequelam  esse  inflam- 
mationis arthriticae  judicat,  et  Bouillaud  singulas  de- 
positiones poscere  actiones  inflammatorias  specificas  ra- 
tiocinatur. Nec  Hope  negat,  ipsam  aliquando  inflam- 
mationem acutam  causam  ossificationis  esse  posse,  nec 
tamen  dubitat,  quin  ea,  etiam  nulla  inflammatione  prae- 
cedente, existere  possit  et  exstiterit,  quum  ossificatio  ob- 
servaretur apud  homines  nunquam  inflammationis  sym- 
ptomata ostendentes,  semperque  bene  valentes } altera  ex- 
parte  non  dispicit,  cur  hoc  ipso  casu  inflammationem 
acutam  statuant,  quum  conditionibus  similibus,  e.  g.  du- 
rae matris  et  pleurae,  mutationes  illas  dicant  inflamma- 
tione chronica  esse  exortas.  Tametsi  concedit,  inflam- 
mationem chronicam  mutationes  morbosas  in  arteriis  ef- 
ficere posse,  tamen,  nonnullas  earum,  in  specie  calcarias ■ 
nulla  inflammatione  formari  arbitratur,  quia  hae  in  seni- 
bus minime  ad  inflammationem  proclivibus  frequentissimae 
sint,  ac  saepissime  inter  singulas  magnum  latumque  spa- 
tium a degeneratione  liberum  et  normale  inveniatur; 
eaeque  non  raro  e simplice  squama  calcaria  constent  aut 
ex  macula  non  pellucida,  dum  pars  membranae  eam  cin- 
gens signis  morbosis  careat.  Omnia  ferine  symptomata 
et  localia  et  febrilia,  itaque  omnia  inflammationis  signa 
desunt.  Continuitas  tunicarum  sublata  apud  degenera- 
tiones arteriarum  secundum  Laennec  a causa  omnino 
* 

mechanica  dependet,  ita  ut  orgasmus  inflammatorius,  qui 

ossificationem  saepe  prosequitur,  non  causa  sed  sequela 
continuitatis  sublatae  habendus  sit.  Quocirca  sententiam, 
quam  plerique  auctores'  sequuntur,  inflammationem  caus- 
■sam  esse  ossificationis,  nihil  ducit,  nisi  praejudicatam  ve- 
terum opinionem  sine  ratione  receptam,  qui  omnes  pio- 
ductiones  forte  genitas  inflammationis  sequelas  esse  tra- 
diderint. Ab  inflammatione  illa  supposita  transitura  ad 
ossificationem,  quod  ad  rationem  anatomicam  pertineat, 
inveniri  non  posse;  se  quidem  turbationem,  quae  pro- 
cessum inflammationis  producat,  nescire  profitetur,  nec 
vero  esse  inflammationem.  Hodgson  vitam  arteriarum 
adauctam  caussam  esse  confirmat,  Monro  ossificationes 
sequelam  pressus  et  sanguine  vehementer  urgente  et  tu- 
nica fibrosa  resistente  effectas  esse  censet,  et  pressus  qui- 
dem tunicae  intimae,  in  qua  semper  illas  se  observasse 
tradit.  Similis  Beckeri  opinio,  quum  tela  arteriarum 
normalis  sanguini  vehementius  urgenti  repugnare  non 
possit,  parietum  supplementum  necessarium  esse,  quod 
autem  vi  regenerationis  diminuta  non  solum  spissationem 
tunicae  fibrosae  sese  ostendat,  sed  etiam  cum  abnormi 
forma  substantiae  cartilaginosae,  osseae  et  calcariae,  quae 
productiones  morbosae  altera  ex  parte,  quum  sint  alie- 
nae, actionem  efficiant,  ex  qua  ulceratio  et  aneurysma 
originem  ducant.  Quo  ossificationem  sine  inflammatione 
exortam  explicare  possit,  Ilope  ad  actionem  vasorum 
morbose  mutatam  perfugit,  quae  quidem  non  sit  inflam- 
matoria; causamque  vasorum  permagnam  extensionem 
pressu  sanguinis  effectam  habet,  quum  ossificatio  arteria- 
rum frequenter  cum  hypertrophia  ventriculi  cordis  sinistri 
conjuncta  sit,  ac  saepe  in  cervis  cernatur,  qui  per  lon- 

gum  spatium  continue  cucurrerint,  minime  autem  in  his 
qui  in  nemoribus  vitam  degant  quietam.  Tum  ossifica 
tionem  frequentiorem  in  maribus  quam  in  feminis  existere 
Praecipue  istam  in  arteriis  obviam  esse,  quae  ple 
rumque  immodice  expandantur,  ergo  in  arcu  aortae,  qu 
impulsum  ventriculi  sinistri  contractionis  totum  proximo 
accipiat;  et  apud  senes  creberrime  conspici,  quod  in  iis 
actione  vasorum  imminuta  tela  arteriarum,  et  omnium 
organorum,  elasticitate  naturali  et  cohaerentia  privetur, 
kadem  de  causa  non  raram  esse  ossificationem  arteria- 
rum apud  homines  syphilide  et  mercurio  valde  imbutos- 
quum  iis  cachexia  quaedam  provocetur;  quae  omnium 
telarum  elasticitatem  minuat.  Quam  sententiam  Otto 
quoque  amplexus  est.  Fortasse  etiam  arthritis  adnu- 
meranda  est  causis  arteriarum  ossificationis,  quia  habitui 
arthritico  plerumque  plethora  morbosa  conjuncta  est. 
quam  expansionem  systematis  arteriosi  immodicam  effi- 
cere dicunt.  Jam  Andral  optimo  jure  ait,  medicos  in 
hominibus  arthriticis  saepissime  tempore  eodem  vel  .haud 
multum  distante  calculas  glareosas  et  urinosas,  concretio- 
nes duras  in  articulis  parvis,  formationes  osseas  in  arte- 
riis aliisque  corporis  partibus  observasse;  et  Lobstein 
arthritidem,  secundum  observationes  de  corde  factas  cau- 
sam frequentem  ossificationis  censet,  imprimis  apud  ho- 
mines nondum  aetatem  majorem  adeptos.  Hic  morbus- 
quasi  administrat  et  distribuit  calcariam  phosphoricam, 
aut  accumulans  eam  in  organis  aut  detrahens,  quam  po- 
tissimum tela  fibrosa,  prae  ceteris  autem  tunica  arteria-- 
rum  fibrosa  allicit,  quippe  intime  sanguinis  naturae  ac 
vitae  particeps.  Secundum  Andral  veri  est  simillimum, 

i umtis  nutrimentis  aere  azotico  abundantibus,  urea  et  cal- 
;aria  phosphorica  superflua,  quae  mictu  non  excernantur, 
n articulis  parietibusque  arteriarum  deponi.  Ex  quibus 
imnibus  efficitur,  ut,  quamvis  inflammatio  praecipueque 
chronica,  elasticitas  sublafa  parietes  arteriarum  ad  mas- 
sas terrenas  recipiendas  praedisponere  possit,  tamen  pro- 
xima hujus  processus  morbosi  causa  et  origo  nutritio  ab- 
normis esse  videatur,  sed  dyscrasiae  etiam  et  cachexiae 
imprimis  juvenili  aetate  ossificationem  adducant.  Quod 
iterum  ad  statum  sanguinis  et  assimilationis  morborum  du- 
cit, unde  depositione  elementorum  noxiorum  qualiscunque 
idegeneratio  egreditur.  — 

VITA. 


Natus  ego  sum  Arminius  Nehls  die  X mensis 
Decembris  a.  MDCCCXIX.  Berolini,  patre  Friderico 
matre  Guilelma  e gente  Meumaun,  quos  hucusque 
vivos  Deus  benignus  mihi  servavit.  Confessioni  addictus 
sum  evangelicae.  Sex  annos  natus  parentes  Diisseldor- 
pium  secutus  sum  , ubi,  primis  literarum  elementis  imbutus' 
Gymnasium,  quod  directore  Beat.  Wuellner  florebat 
per  octo  annos  frequentavi.  Deinde  maturitatis  testimo- 
nio ornatus  mense  Octobri  a.  MDCCCXXXIX  inter  dis- 
cipulos Regiae  academiae  militaris,  anno  autem  post: 
inter  cives  Instituti  medico-chirurgici  Friderico-Guilelmiani 
receptus  sum.  Per  quadriennium  hisce  interfui  scholis: 
Cei.  Beneke  de  logice  et  psychologia;  Cei.  Preuss  de 
historia;  111.  Hecker  de  encyclopaedia  medica,  de  patholo- 
gia  generali,  de  medicinae  historia;  111.  Link  de  botanice  et 
de  historia  naturali;  Cei.  Turte  de  physice;  111.  Mit- 

scherlich  de  chemia  organica  et  anorganica;  111. 

Schlemm  de  osteologia,  syudesmologia,  splanchnologia; 
111.  Mu  e 11  er  de  anatomia  universa,  de  anatomia  patho- 
logica, de  physiologia,  quo  eodem  una  cum  111.  Schlemm 
duce  cadaveribus  rite  secandis  operam  dedi;  Cei.  Eck- 


le  physiologia,  de  therapia  generali,  de  semiotice;  Cei. 
iVIitscherlich  de  materia  medica;  Beat.  Osann  de 
fontibus  medicatis;  111.  Horn  de  morbis  psychicis  et  sy- 
philiticis; 111.  Sch oenlein  de  pathologia  et  therapia 
speciali;  111.  Casper  de  arte  formulas  medicas  rite  con- 
cinnandi et  de  medicina  forensi;  Cei.  Kluge  de  ossibus 
uxatis  et  fractis,  de  arte  fascias  chirurgicas  rite  impo- 
lendi,  de  chirurgia  generali,  de  arte  obstetricia,  de  akiur- 
*ia;  111.  Juengken  de  chirurgia  speciali;  Cei.  Froriep 
le  akiurgia  nec  non  de  operationum  in  corporibus  mor- 
Luis  exercitationibus. 

Exercitationibus  clinicis  medicis,  chirurgicis,  obstetri- 
ciis, ophthalmiatricis,  medico-forensibus  virorum  Illustris- 
simorum et  Celeberrimorum  Casper,  Dieffenbach, 
fuengken,  Kluge,  Schoenlein,  Truestedt,  Wa- 
rner, Wolff  interfui. 

Omnibus  his  viris  honoratissimis,  quas  possum  ma- 
■cirnas  ago  gratias  seinperque  habebo. 

Jam  vero  tentaminibus,  tam  philosophico  quam  me- 
lico, atque  examine  rigoroso  coram  gratioso  medicorum 
crdine  rite  superatis,  spero  fore,  ut,  dissertatione  de 
arteriarum  ossificatione  thesibusque  publice  defensis, 
summi  in  medicina  et  chirurgia  honores  in  me  confe- 
rantur. 

1.  Ossificationem  arteriarum  semper  nocere. 

2.  Nihil  facere  melius  esse  quam  sine  diagnosi  agerr 

3.  Phthisin  pulmonum  coelo  sub  leniore  non  sanari. 

4.  Orchitidem  syphiliticam  non  existere. 

5.  Aneurysma  non  solum  ex  inflammatione,  sed  etiai 
e multis  aliis  arteriae  affectionibus  exoriri  posse. 


